open-index/open-wikipedia-markdown huggingface dataset:
Ραμά

Η **Ραμά** είναι βιβλική πόλη που βρίσκεται στα βόρεια της Ιερουσαλήμ, στην ορεινή περιοχή της περιοχής του Εφραίμ, όπου βρισκόταν και ο τάφος της Ραχήλ.

Η πόλη αυτή αναφέρεται τόσο από τη Παλαιά Διαθήκη όσο και από τη Καινή Διαθήκη σε συσχέτιση με τη Δεββώρα, την ιστορία του Λευίτη, τις οχυρώσεις των Βασιλέων Βαασά και Ασά και την απελευθέρωση του Ιερεμία.

*(Ματθαίος 2:18, Κριτές 4:15 και 19:13, Α' Βασιλέων 15:17, 22, και Ιερεμίας 40:1).

Κατηγορία:Γεωγραφία της Βίβλου
Ασμάρα

Η **Ασμάρα** (τιγκρίνια *ኣስመራ "Άσμερα"*) είναι η πρωτεύουσα και η μεγαλύτερη πόλη της Ερυθραίας και έχει γύρω στους 649.000 κατοίκους. Είναι χτισμένη ανάμεσα στους ποταμούς Μπαράκα και Ανσέμπα και είναι έδρα του πανεπιστημίου της χώρας. Επίσης είναι έδρα διεθνούς αεροδρομίου και συνδέεται σιδηροδρομικώς με το λιμάνι της Μασάουα και την Αντίς Αμπέμπα.

## Ιστορία
Η Ασμάρα προήλθε από την ένωση τεσσάρων χωριών, τα οποία ιδρύθηκαν γύρω στον 12ο αιώνα και ήταν εμπορικοί σταθμοί. Το 1889 αποικίστηκε από Ιταλούς και το 1897 έγινε η πρωτεύουσα της αποικίας της Ερυθραίας. Στα τέλη του 1930 οι Ιταλοί άλλαξαν το πρόσωπο της πόλης χτίζοντας νέα και μοντέρνα κτίρια. Γι' αυτό τον λόγο η Ασμάρα συχνά αναφερόταν και σαν "Πίκκολα Ρόμα" δηλαδή *Μικρή Ρώμη*. 

Κατά τη διάρκεια του πολέμου της Ερυθραίας, για την ανεξαρτησία της από την Αιθιοπία, η Ασμάρα ήταν η τελευταία πόλη που απελευθερώθηκε από το Λαϊκό Απελευθερωτικό μέτωπο της Ερυθραίας το 1991, ενώ το 1993 ανακηρύχθηκε πρωτεύουσα του κράτους της Ερυθραίας.

## Θρησκεία
thumb|280px|right|Ο Ιερός Ναός της Παναγίας του Ροδαρίου, στην Ασμάρα
Τέσσερα μεγάλα αξιοθέατα της πόλης είναι ο Ιερός Ναός της Παναγίας του Ροδαρίου και ο Καθεδρικός Ναός Κιντάνα Μέχρετ της Καθολικής πίστης, ο Καθεδρικός Ναός Έντα Μαριάμ της Ερυθραϊκής Ορθόδοξης Εκκλησίας Τεουαχέντο και το Τζαμί Αλ Χουλάφα Αλ Ρασιουντίν της ισλαμικής πίστης. Χριστιανοί και Μουσουλμάνοι ζουν ειρηνικά μαζί στην Ασμάρα για αιώνες. Η θρησκευτική πλειοψηφία στην Ασμάρα είναι Ορθόδοξοι Χριστιανοί. Ο πληθυσμός στην Κεντρική Περιφέρεια είναι 89% Χριστιανοί (σχεδόν 84% Ορθόδοξοι, 4% Ρωμαιοκαθολικοί και περισσότερο από 1% Προτεστάντες) και 5% Μουσουλμάνοι.

Η Ασμάρα είναι επίσης η έδρα της αρχιεπισκοπής της Ερυθραϊκής Ορθόδοξης Εκκλησίας Τεουαχέντο, η οποία έγινε αυτοκέφαλη το 1993. Η αρχιεπισκοπή ανέβηκε το 1998 στον βαθμό του Πατριαρχείου της Ερυθραίας, ισότιμου με την Αιθιοπική Ορθόδοξη Εκκλησία Τεουαχέντο.

## Παραπομπές


## Εξωτερικοί σύνδεσμοι

* Ιστορία της Ασμάρα Ιστότοπος για την πόλη.
* HolmeInAfrica Δύο εθελοντές της VSO περνούν ένα χρόνο στην Ασμάρα.

*
Κατηγορία:Πρωτεύουσες της Αφρικής
Κατηγορία:Μνημεία Παγκόσμιας Κληρονομιάς στην Αφρική
Τζων Μέυναρντ Κέυνς

Ο **Τζων Μέυναρντ Κέυνς, πρώτος βαρώνος Κέυνς του Τίλτον** (, 5 Ιουνίου 1883 – 21 Απριλίου 1946) ήταν Άγγλος οικονομολόγος, μαθηματικός, καθηγητής πανεπιστημίου, συγγραφέας και ανώτατος κρατικός υπάλληλος. Δημιούργησε, με τα έργα του και τους οπαδούς του, τη λεγόμενη *κεϋνσιανή σχολή* στην οικονομική επιστήμη. Ο Κέυνς και ο Μίλτον Φρίντμαν ήταν δύο από τους πιο σημαντικούς οικονομολόγους του 20ού αιώνα.

## Βιογραφικά στοιχεία
Τα δύο πιο σημαντικά βιβλία που συνέγραψε ήταν *Οι Οικονομικές Συνέπειες της Ειρήνης* (1919) και η *Γενική Θεωρία της Απασχόλησης, του Τόκου και του Χρήματος* (1936). Με το πρώτο από τα παραπάνω βιβλία του υποστήριξε ότι η Γερμανία δεν είχε την ικανότητα να πληρώσει τις πολεμικές αποζημιώσεις που απαίτησαν από αυτή οι νικήτριες δυνάμεις του Α΄ Παγκοσμίου Πολέμου και ότι αυτό θα οδηγούσε στην επανάληψή του σε πιο μεγάλη κλίμακα. Με το δεύτερο, ότι για να λυθεί το πρόβλημα της ανεργίας που αντιμετώπιζε ο δυτικός κόσμος μετά το κραχ της Νέας Υόρκης (1929), θα έπρεπε να παρέμβει το κράτος και χρηματοδοτώντας την οικονομία και τις επιχειρήσεις να δημιουργήσει νέες θέσεις εργασίας. Το δεύτερο αυτό βιβλίο ψηφίστηκε από το κοινό το 2017 ως «το βιβλίο με τη μεγαλύτερη επίδραση στη διαμόρφωση της βρετανικής κοινωνίας τον 20ό αιώνα».

Από τον Κέυνς έχει πάρει το όνομά της και η Κεϋνσιανή ρύθμιση, η αναδιανομή δηλαδή μέρους των κερδών του κεφαλαίου στις κατώτερες τάξεις με τη μορφή κοινωνικών και άλλων παροχών, προκειμένου να αποφεύγεται η κοινωνική δυσαρέσκεια και οι αναταραχές. Μια τέτοια ρύθμιση δεν ήταν ποτέ στόχος του ίδιου του Κέυνς. Ο Κέυνς είχε προτείνει την άνοδο των δημοσίων δαπανών σε περιόδους κρίσεων για να καλύψουν μέρος του ελλείμματος ζήτησης, που - υπό προϋποθέσεις - μπορεί να οδηγήσει την οικονομία μακριά από μια θέση ισορροπίας πλήρους απασχόλησης. Οι δημόσιες δαπάνες μπορεί να ξοδεύονται ως επιδόματα ανεργίας κ.λπ., αλλά ο κύριος στόχος δεν είναι η αναδιανομή, αλλά η επανόρθωση της ισορροπίας. Μάλιστα η αύξηση της φορολογίας σε περιόδους κρίσης είναι πλήρως αντίθετη στη νοοτροπία του Κέυνς, ο οποίος ζητά αύξηση των ελλειμμάτων στις κρίσεις, τα οποία χρηματοδοτούνται από πλεονάσματα στις καλύτερες εποχές.

Είχε νυμφευθεί τη Ρωσίδα μπαλαρίνα Λίντια Λοπόκοβα το 1925 αλλά παρά τη θέληση και των δύο, δεν απέκτησαν τέκνα. Είχε εντούτοις συγκεντρώσει πολλά χρήματα από τη δραστηριότητά του στο χρηματιστήριο.

## Παραπομπές


### Βιβλιογραφία
* 
* 

## Εξωτερικοί σύνδεσμοι

* Άρθρο για τον Κέϊνς στο e-rooster.gr
* Έργα του Κέυνς στο Project Gutenberg
* The General Theory of Employment, Interest, and Money πλήρες κείμενο σε pdf 
* The General Theory of Employment, Interest, and Money κείμενο στο marxists.org 
* «Το Πρόσωπο: Τζον Μέιναρντ Κέινς», αφιέρωμα στον ιστότοπο της εφημερίδας *«Η Καθημερινή»*, 21 Φεβρουαρίου 2012.

Κατηγορία:Άγγλοι οικονομολόγοι
Κατηγορία:Άγγλοι μαθηματικοί
Κατηγορία:Άγγλοι συγγραφείς
Κατηγορία:Μαθηματικοί του 20ού αιώνα
Θαανάχ

Η **Θαανάχ** (εβραϊκά: תּעְנַךְ και תּעֵַנָךְ, Ta'anakh) ήταν πόλη των Χαναναίων 8 χιλιόμετρα νοτιοανατολικά από τη Μεγιδδώ. Σήμερα εντοπίζεται στον αρχαιολογικό χώρο *Τελ Τιινίκ* (Tell Tiʿinnik) κοντά στο παλαιστινιακό χωριό **Τιινίκ** (تعّنك, Tiʿinnik). Η πόλη άκμασε κατά τους 27ο-25ο αιώνες π.Χ., εγκαταλείφθηκε περί το 2500 π.Χ. για να ξανακατοικηθεί τη δεύτερη χιλιετία π.Χ. ενώ αργότερα πέρασε κατακτήθηκε από τους Αιγύπτιους.

Στην Παλαιά Διαθήκη αναφέρεται ότι κοντά σ' αυτή την πόλη ο Βαράκ πολέμησε τον στρατηγό των Χαναναίων Σισάρα. Σύμφωνα με άλλες πηγές, ο Ιησούς του Ναυή, αφού κατανίκησε τον βασιλέα της πόλης, την παρέδωσε αρχικά στον Μανασσή και αργότερα στους ιερείς. Ο Σολομών προμηθευόταν από την πόλη τρόφιμα.

## Παραπομπές


## Πηγές
*  12:21
*  5:19.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.672.

Κατηγορία:Γεωγραφία της Βίβλου
Κατηγορία:Αρχαίες πόλεις της Παλαιστίνης
Θεσμοφόριο

**Θεσμοφόριο** ονομαζόταν κάθε αρχαίο ιερό αφιερωμένο στη θεά Δήμητρα, την αποκαλούμενη «θεσμοφόρο». 

Θεσμοφόρια υπήρχαν σχεδόν σε όλες τις αρχαίες ελληνικές πόλεις. Το θεμοφόριο των Αθηνών που αναφέρει ο Αριστοφάνης στο έργο του Θεσμοφοριάζουσαι (657 π.Χ.) συνάγεται ότι ήταν κοντά στη Πνύκα.

Κατηγορία:Αρχαία ιερά της Αθήνας
Ηρέας

Ο **Ηρέας** ή και **Ηραγόρας** καλούμενος, ήταν αρχαίος ΄Ελληνας Ιστορικός από τα Μέγαρα.

Έργο του θεωρούνται τα «Μεγαρικά», τα οποία διά των επίσης ιστορικών Ερμίππου και Ίστρου χρησιμοποίησε ο Πλούταρχος στους βίους του Θησέα και του Σόλωνα.

Με βάση τους δύο αναφερόμενους ιστορικούς συγγραφείς που ανήκουν στον 3ο αιώνα π.Χ. συνάγεται ότι και ο Ηρέας ανήκει στην αυτή ιστορική περίοδο.

Κατηγορία:Αρχαίοι Έλληνες ιστορικοί
Εδέμ

Βιβλικός κήπος που αναφέρεται στη Παλαιά Διαθήκη στο πρώτο βιβλίο Γένεση (2:8). Η ονομασία **Εδέμ** είναι η ελληνική απόδοση του Εβραϊκού **έντεν** (עֵדֶן - ευχαρίστηση, απόλαυση), το οποίο, με τη σειρά του, προέρχεται από Ακκαδικό *edinnu* - πεδιάδα, ή από Αραμαϊκό επίθετο που σημαίνει «καρποφόρος», «καλά ενυδατωμένος».   

Προσδιορίζεται ως επίγειος τόπος που παραχώρησε ο Θεός στους Πρωτόπλαστους Αδάμ και Εύα, στη Μεσοποταμία, όπου και συνέβη η  πρώτη Θεοδικία. Ο δε γεωγραφικός προσδιορισμός στη Μεσοποταμία οφείλεται στην αναφορά τεσσάρων ποταμών που πλαισίωναν αυτόν, ο Τίγρης ποταμός, ο Ευφράτης και δύο άλλοι άγνωστοι ακόμα σήμερα, ο Πισών και ο Γιών. Ο Ιώσηπος Φλάβιος τους ταύτιζε με τον Νείλο και τον Γάγγη αντίστοιχα, ενώ νεότεροι μελετητές της Π.Δ. τοποθετούν τον κήπο της Εδέμ στο σημερινό αραβικό εμιράτο του Μπαχρέιν. Τέλος οι Μορμόνοι των ΗΠΑ πιστεύουν ότι ο Κήπος της Εδέμ βρισκόταν στη Βόρεια Αμερική και συγκεκριμένα στη περιφέρεια Τζάκσον της Πολιτείας Μιζούρι των ΗΠΑ.  

Χαρακτηρίσθηκε από τις μονοθεϊστικές θρησκείες, τις λεγόμενες και αβρααμικές, ως «λίκνο της ανθρωπότητας».

## Άλλες περιοχές
Σημειώνεται επίσης ότι με την ονομασία Εδέμ φέρεται ομοίως στη Παλαιά Διαθήκη χώρα των Ασσυρίων, που κατά νεότερες ανασκαφές εντοπίστηκε παρά τον Ευφράτη, η οποία αναφέρεται από τους απεσταλμένους του Σενναχειρείμ προς τον, Βασιλέα του Ιούδα, Εζεκία.

Επίσης με το αυτό όνομα φερόταν το θέρετρο των Βασιλέων της Δαμασκού σε μια υπέροχη τοποθεσία του Λιβάνου, γεγονός που έστρεψε πολλούς ερευνητές να θεωρήσουν αυτή την περιοχή ως Κήπο της Εδέμ.

## Παραπομπές


## Πηγές

* *Νεώτερον Εγκυκλοπαιδικόν Λεξικόν Ηλίου*, τόμ. 6ος, σελ. 364
* David και Patt Alexander: *Το εκπληκτικό Εγχειρίδιο της Βίβλου*, εκδ. «Πέργαμος», Αθήνα 1993, σελ. 671

Κατηγορία:Γεωγραφία της Βίβλου
Εδεμ
Γαβαά

Βιβλική πόλη που βρίσκεται λίγα χιλιόμετρα βόρεια της Ιερουσαλήμ, στην ορεινή περιοχή της περιοχής του Εφραίμ. 

Θεωρείται πατρίδα του Βασιλέως Σαούλ (πρώτου Βασιλέως του Ισραήλ).

Αναφέρεται στη Παλαιά Διαθήκη.

* Κριτές Κεφ. 19, Α' Σαμουήλ 10:5,10,26, Κεφ.13,14 και 23:19.

## Παραπομπές


## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.671.

## Εξωτερικοί σύνδεσμοι
* 

Κατηγορία:Γεωγραφία της Βίβλου
Αρμαγεδδών

**Αρμαγεδδών** ή **Αρμαγεδδώνας** αποτελεί απόδοση στα Ελληνικά του εβραϊκού όρου *αρ-Μαγεδών* (הַר מְגִדּוֹ), που σημαίνει «Όρος της Μεγιδδώ» ή «Όρος Σύναξης Στρατευμάτων».

## Βιβλική χρήση του όρου
Η αναφορά του όρου *Αρμαγεδδών* γίνεται στην Αγία Γραφή και συγκεκριμένα στην ''Αποκάλυψη'' του Ιωάννη. (16:16) Πρόκειται για προφητικό "τόπο" ή κατάσταση μεγάλου πολεμικού πεδίου όπου συγκεντρωμένες οι δυνάμεις "των βασιλέων τῆς οἰκουμένης ὅλης" υπό τον έλεγχο των "δαιμονίων πνευμάτων" θα διεξαγάγουν την τελική μάχη εναντίον των θεϊκών δυνάμεων, "τὸν πόλεμον τῆς ἡμέρας ἐκείνης τῆς μεγάλης τοῦ Θεοῦ τοῦ παντοκράτορος". (16:14)

Ο όρος προφανώς ετυμολογείται από την σημαντική πόλη της Μεγιδδώ, η οποία βρισκόταν 90 χλμ βόρεια της Ιερουσαλήμ και αναφέρεται στην Παλαιά Διαθήκη ως τόπος ιδιαίτερα φονικών μαχών. Αυτό συνέβαινε καθώς βρισκόταν στο πιο κρίσιμο ορεινό πέρασμα του αρχαίου Ισραήλ, στους πρόποδες του όρους Κάρμηλος.

## Άλλες χρήσεις του όρου
Ο όρος αυτός χρησιμοποιήθηκε και στη σύγχρονη εποχή, ιδιαίτερα στον Α' Παγκόσμιο Πόλεμο, προκειμένου έτσι να σημανθεί ο όλεθρος και το μέγεθος καταστροφής του πολέμου. Έκτοτε χρησιμοποιείται, κυρίως δημοσιογραφικά, στις περιγραφές γεγονότων μεγάλων καταστροφών και αιματοχυσίας, συνήθως εκ πολέμου.

Το 1998 γυρίστηκε ομώνυμη κινηματογραφική ταινία, ενώ το 2003 τηλεοπτική σειρά στις ΗΠΑ.

## Πηγές
* David and Patt Alexander "Το εκπληκτικό Εγχειρίδιο της Βίβλου", Εκδόσεις Πέργαμος, Αθήνα 1993, σελ. 670.

## Βιβλιογραφία
* *The Anchor Bible Dictionary*, Τόμος 1, 1992, Doubleday, στην αγγλική.
* *[[Ενόραση στις Γραφές]]*, Τόμος 1, 1989, Β. & Φ. Ε. Σκοπιά, στην αγγλική.

Κατηγορία:Γεωγραφία της Βίβλου
Κατηγορία:Εξελληνισμένες αποδόσεις εβραϊκών λέξεων
Κατηγορία:Χριστιανική εσχατολογία
Κατηγορία:Αποκάλυψη του Ιωάννη
Διεθνής Αστρονομική Ένωση

thumb|right|280px|Συνεδρίαση στην Πράγα - 2006
Η **Διεθνής Αστρονομική Ένωση** (ΔΑΕ) () ιδρύθηκε το 1919 στο Παρίσι () και η αποστολή της είναι η προώθηση και η διαφύλαξη της επιστήμης της αστρονομίας σε όλες της μορφές της μέσω της διεθνούς συνεργασίας. Εδρεύει στο Παρίσι και η γενική της συνέλευση γίνεται κάθε τρία χρόνια σε διαφορετικούς τόπους. Τα Ανεξάρτητα Μέλη της είναι επαγγελματίες αστρονόμοι από όλο τον κόσμο, κάτοχοι διδακτορικού και ενεργοί στην επαγγελματική έρευνα και εκπαίδευση στην αστρονομία. Ακόμη, η ΔΑΕ διατηρεί επίσης φιλικές σχέσεις με οργανώσεις που περιλαμβάνουν ερασιτέχνες αστρονόμους στον κατάλογο μελών τους. Τα Διεθνή Μέλη είναι γενικά οργανώσεις ή κράτη με ένα σημαντικό επίπεδο επαγγελματικής αστρονομίας. Η ΔΑΕ αποτελείται από 8.993 Ανεξάρτητα Μέλη και 62 Διεθνή Μέλη παγκοσμίως (σύμφωνα με στατιστικές τον Φεβρουάριο του 2006).

Η ΔΑΕ είναι επίσης υπεύθυνη για το Κέντρο Μικρών Πλανητών και το Κεντρικό Γραφείο Αστρονομικών Τηλεγραφημάτων, ενώ έχει τον ρόλο της διεθνώς αναγνωρισμένης αρχής για τον καθορισμό των ονομάτων ουράνιων σωμάτων και χαρακτηριστικών της επιφάνειάς τους. 

## Εξωτερικοί σύνδεσμοι

* Ιστότοπος της Διεθνούς Αστρονομικής Ένωσης
* XXVI Γενική Συνέλευση 2006

Κατηγορία:Αστρονομικές οργανώσεις
Αστρονομική
Παπάρα

**Παπάρα** ονομάζεται είδος φαγητού της ελληνικής κουζίνας και διατροφική συνήθεια των Ελλήνων. Η παπάρα συνήθως σημαίνει ψωμί που μουλιάζει βουτηγμένο σε υγρά. Με το όνομα **Ποπάρα** αναφέρεται ως πιάτο στη Βουλγαρία, Σερβία, Μαυροβούνιο, Βόρεια Μακεδονία και Βοσνία με ψωμί βουτηγμένο κυρίως σε γάλα, βρασμένο πριν το σερβίρισμα.

## Ελλάδα
Το ξερό ψωμί ή παξιμάδι βουτηγμένο σε γάλα τρώγεται συχνά σαν πρωϊνό, αν και τα τελευταία χρόνια έχει αντικατασταθεί από εμπορικά προϊόντα, όπως δημητριακά πρωϊνού.

Παπάρα λέγεται επίσης το *[[λαδομπούκι]]*, ψωμί που βουτιέται στο λάδι που μένει στη σαλάτα (ειδικά στη χωριάτικη). Η παπάρα στη σαλάτα θεωρείται ότι δεν είναι ιδιαίτερα ευγενική κίνηση, αλλά αποτελεί ιδιαίτερη γευστική εμπειρία, δεδομένου ότι συνδυάζει και το λάδι αλλά και το ζουμί της ντομάτας. Για βελτίωση της παπάρας, μπορεί κανείς να χρησιμοποιήσει και φέτα, πατώντας την με το πιρούνι, ώστε να ρουφήξει όσο το δυνατόν περισσότερο λάδι. Σε άλλες χώρες, η παπάρα δεν είναι απλώς «όχι ιδιαίτερα ευγενική», αλλά απορρίπτεται παντελώς ως ιδιαίτερη αγένεια.

## Πηγές
*Η Καθημερινή http://news.kathimerini.gr/4dcgi/_w_articles_world_1_17/05/2008_270309
*Το Παρόν της Κυριακής https://web.archive.org/web/20160604013542/http://www.paron.gr/v3/article_print.php?id=23667&colid=64&dt=2008-02-17

## Αναφορές



Κατηγορία:Ελληνική κουζίνα
Κατηγορία:Σερβική κουζίνα
Κατηγορία:Βουλγαρική κουζίνα
Κρητικό Πέλαγος

Το **Κρητικό Πέλαγος** είναι το τμήμα της Μεσογείου και ο γεωγραφικός χαρακτηρισμός της θαλάσσιας περιοχής γύρω από τη νήσο Κρήτη., και εκτείνεται βόρεια μέχρι τις Κυκλάδες και ανατολικά μέχρι το Καρπάθιο πέλαγος και τα Δωδεκάνησα δυτικά με τη θάλασσα Κυθήρων και νότια  με το Λιβυκό πέλαγος. Λόγω της μεγάλης έκτασης του χωρίζεται σε α. Βορειοανατολικό Κρητικό για τη θαλάσσια περιοχή βορειοανατολικά της νήσου Κρήτης. β. Βορειοδυτικό Κρητικό για τη θαλάσσια περιοχή βορειοδυτικά της νήσου Κρήτης γ. Νοτιοδυτικό Κρητικό για τη θαλάσσια περιοχή νοτιοδυτικά της νήσου Κρήτης και δ. Νοτιοανατολικό Κρητικό - θάλασσα Ιεράπετρας για τη θαλάσσια περιοχή νοτιοανατολικά της νήσου Κρήτης.    

Στο Κρητικό πέλαγος ως ενιαία θαλάσσια περιοχή γύρω από την νήσο Κρήτη, βρίσκονται αρκετά λιμάνια .  Στην βόρεια πλευρά βρίσκονται τα μεγαλύτερα λιμάνια της Κρήτης, όπως το Ηράκλειο, η Σούδα, η Σητεία, το Ρέθυμνο, ο Άγιος Νικόλαος και τα Χανιά. Στη νότια πλευρά του βρίσκονται αλιευτικά καταφύγια και μικρότερα λιμάνια όπως της Παλαιοχώρας, της Σούγιας, της Χώρας Σφακίων, της Αγίας Πελαγίας, του Τσούτσουρα, του Καστριού, της Ιεράπετρας, του Μακρύ Γιαλού, του Αθερινόλακου κ.ά.. 

Ακόμη υπάρχουν και θαλάσσιοι κόλποι και όρμοι, όπως του Κισσάμου, των Χανίων, του Αλμυρού, του Ηρακλείου, του Μιραμπέλλου, των Μαλλιών, της Μεσσαράς και της Σούδας. Επίσης ανάμεσα στις βορειοδυτικές ακτές της Κρήτης και στα Αντικύθηρα εκτείνεται το θαλάσσιο Στενό των Αντικυθήρων.

## Παραπομπές

## Βιβλιογραφία
*Εγκυκλοπαίδεια Παιδεία, εκδ. Μαλλιάρης-Παιδεία, εκδ. 2006, τ. 13, σελ. 338.
*Καλιτσουνάκης I., *Κρήσιον Πέλαγος*, Κρητικά Χρονικά, τομ.1 (1947),σελ.7-13

## Εξωτερικοί σύνδεσμοι

* 

Κατηγορία:Θάλασσες και πελάγη της Μεσογείου
Κατηγορία:Θάλασσες και πελάγη της Ελλάδας
Κατηγορία:Γεωγραφικοί σχηματισμοί της Κρήτης
SN Brussels Airlines

Η **SN Brussels Airlines** (SNBA) ήταν μια βελγική αεροπορική εταιρεία, που είχε ως βάση το Διεθνές Αεροδρόμιο Βρυξελλών. Η εταιρεία προήλθε από την DAT, Delta Air Transport, η οποία ήταν θυγατρική της χρεοκοπημένης Sabena. Η SNBA, ήταν μέλος της ΙΑΤΑ και της Ένωσης Ευρωπαϊκών Αεροπορικών Εταιρειών (ΑΕΑ). Η SN Brussels Airlines συγχωνεύθηκε με την Virgin Express το 2007. Η νέα εταιρία (ονόματι Brussels Airlines)  ξεκίνησε πτήσεις στις 25 Μαρτίου 2007.

## Ιστορία της SNBA

Μετά την χρεοκοπία της Sabena, το Βέλγιο δεν είχε κρατικό αερομεταφορέα. Η SN Brussels Airlines ιδρύθηκε το 2002, όταν ένας όμιλος Βέλγων επενδυτών (εταιρείες, πιστωτικά ιδρύματα και επενδυτικές εταιρείες) όπως επίσης και το κράτος του Βελγίου, δημιούργησε την εταιρεία συμμετοχών SN Airholding, με Πρόεδρο τον Etienne Davignon.

Τον Φεβρουάριο του 2002, η SN Airholding απέκτησε την εταιρεία DAT, που ήταν θυγατρική της Sabena και δεν είχε κηρύξει πτώχευση σε αντίθεση με τη μητρική της εταιρεία και την μετονόμασαν σε SN Brussels Airlines. Η SN Airholding κατέχει το 92% των μετοχών της εταιρείας. Η SNBA τοποθετήθηκε στην ευρωπαϊκή αγορά ως μια μικρή εταιρεία με πλήρες σέρβις, συνδέοντας τις Βρυξέλλες με την υπόλοιπη Ευρώπη. Η SNBA πετά επίσης σε προορισμούς της Αφρικής, συνεχίζοντας την παράδοση της προκατόχου Sabena, η οποία και διατηρούσε πυκνό δίκτυο προορισμών στην ήπειρο αυτή. Η SNBA έχει συνάψει εμπορική συμφωνία για πτήσεις κοινού κωδικού με την American Airlines, για να προσφέρει στο επιβατικό κοινό της πτήσεις προς τις Ηνωμένες Πολιτείες Αμερικής.

Στις 12 Απριλίου 2005, η SN Airholding υπέγραψε συμφωνία με τον Richard Branson, ο οποίος παρέδωσε στην SN Airholding τον έλεγχο της *Virgin Express*, μιας χαμηλού κόστους αεροπορικής εταιρείας με έδρα το Βέλγιο. Το όνομα της Virgin Express αναμένεται να σταματήσει να χρησιμοποιείται μέσα στους επόμενους μήνες.

Τον Ιούλιο του 2005, η SNBA ανακοίνωσε την έναρξη πτήσεων κοινού κωδικού προς Τορόντο και Άμπου Ντάμπι με την εταιρεία Etihad Airways.

Στις 31 Μαρτίου 2006, η SNBA και η Virgin Express ανακοίνωσαν τη συγχώνευσή τους σε μία εταιρεία. Η νέα εταιρία ονομάστηκε Brussels Airlines και σκοπεύει να γίνει η κύρια εταιρεία τακτικών πτήσεων στο αεροδρόμιο των Βρυξελλών, κατέχοντας μερίδιο 55%. Επιπλέον, η νέα εταιρεία σκοπεύει να ισχυροποιήσει τη θέση της στην Αφρική και να αποκτήσει περισσότερους υπερατλαντικούς προορισμούς. Η SN Airholding είναι σήμερα μία από τις κυριότερες υποψήφιες εταιρείες για την απόκτηση της χρεοκοπημένης αεροπορικής εταιρείας του Καμερούν, Camair.

## Ο Στόλος της SNBA

Ο στόλος της SNBA πριν τη συγχώνευση αποτελούταν από τα εξής αεροσκάφη:
* 14 BAe Avro RJ85
* 12 BAe Avro RJ100
* 6 BAe 146
* 3 Airbus A319-100
* 3 Airbus A330-300

## Κωδικοί της SNBA

* Κωδικός ΙΑΤΑ: **SN**
* Κωδικός ICAO: **SBA**
* Callsign: S-Tail (Estail)

## Εξωτερικοί Σύνδεσμοι

* SN Brussels Airlines
* SN Brussels Airlines Corporate
* http://www.uniformfreak.com

Κατηγορία:Βελγικές αεροπορικές εταιρείες
ETH

Η συντομογραφία **ETH** μπορεί να αναφέρεται:

* στο ETH Zürich: (Στα γερμανικά *Eidgenössische Technische Hochschule Zürich*) είναι το **Ελβετικό Ομοσπονδιακό Ινστιτούτο Τεχνολογίας** στη Ζυρίχη της Ελβετίας. 
* **EtH**: Συντομογραφία του αιθάνιου, χημικής ένωσης με τύπο (C2H6).
* ως συντομογραφία της Αιθιοπίας
Ανοπαία ατραπός

Η **Ανοπαία ατραπός** ήταν μονοπάτι, δύσβατο μυστικό πέρασμα που ξεκινούσε από τον Φθιωτικό Ασωπό, παραπόταμο του Σπερχειού, και κατέληγε σε πολύ μικρή απόσταση από το τρίτο στενό των Θερμοπυλών.

Το 480 π.Χ. στην μάχη των Θερμοπυλών ο προδότης Εφιάλτης, καλός γνώστης της περιοχής, έκανε γνωστή την ύπαρξή της στον Πέρση αυτοκράτορα Ξέρξη, με αποτέλεσμα τα περσικά στρατεύματα μέσω αυτού του μονοπατιού να καταλάβουν τα νώτα των ελληνικών δυνάμεων. Την επίβλεψη αυτής της μυστικής διάβασης είχαν αναλάβει, για όσο θα διαρκούσε η μάχη, περίπου 1.000 Φωκείς τους οποίους είχε στείλει εκεί ο Λεωνίδας και οι οποίοι αιφνιδιάστηκαν, αφού δεν ανέμεναν επίθεση των Περσών μέσω της Ανοπαίας Ατραπού.

Κατηγορία:Περσικοί Πόλεμοι
Κατηγορία:Περιφερειακή ενότητα Φθιώτιδας
Κατηγορία:Ορεινά περάσματα της Ελλάδας
Ίδε ο άνθρωπος

[thumb|[Ιερώνυμος Μπος, «*Ecce homo*», 1476 ή μεταγενέστερο. ]]
Με τη φράση αυτή **Ίδε ο άνθρωπος!** ή, στα λατινικά, **Ecce homo!** (*Έκε χόμο*), ο Πόντιος Πιλάτος παρουσίασε στον Ιουδαϊκό λαό τον Ιησού Χριστό φέροντα ακάνθινο στέφανο και περιβεβλημένο με στρατιωτικό ρωμαϊκό πορφυρό χιτώνα. Τούτο αναφέρεται στο Κατά Ιωάννην Ευαγγέλιον (19:5).

Σήμερα με τον αυτό «όρο» καταδεικνύεται στα Ιεροσόλυμα η «Αψίδα του Ίδε ο Άνθρωπος» ή και «Καμάρα του Πιλάτου» όπως επίσης λέγεται, στην οποία έλαβε χώρα το γεγονός αυτό, κατά μεταγενέστερη παράδοση.

## Τέχνες
[left|thumb|Το έργο «Ίδε ο Άνθρωπος» (''Ecce Homo'') του [Αντόνιο Τσίζερι (1821-91).]]
Η ευαγγελική αυτή σκηνή αποδόθηκε από διάφορους ζωγράφους άλλοτε με πολυάνθρωπες συνθέσεις, άλλοτε παρουσιάζοντας τον Ιησού μόνο με τον Πιλάτο, άλλοτε τον Ίδιον με τους δημίους Του και άλλοτε περιβεβλημένο με το πορφυρό χιτώνα και τον ακάνθινο στέφανο κρατώντας καλάμι ως σκήπτρο.

Μεταξύ των μεγάλων ζωγράφων που απέδωσαν το «**Ίδε ο άνθρωπος!**» είναι ο Κορρέτζο, ο Τιτσιάνο, ο Τιντορέττο, ο Άλμπρεχτ Ντύρερ, ο Φράνκεν, ο Αντόνιο Τσίζερι, ο Ρούμπενς, ο Άντονι βαν Ντάικ κ.ά.

Η ίδια φράση αποτελεί τίτλο έργου του φιλόσοφου Φρήντριχ Νίτσε.

Κατηγορία:Ιστορικές φράσεις
Κατηγορία:Θρησκευτικές ρήσεις
Ποντίκι (αποσαφήνιση)

Ο όρος **ποντίκι** μπορεί να αναφέρεται στα παρακάτω λήμματα:

* Στον Ποντικό, μικρό θηλαστικό 
* Στο ποντίκι, συσκευή κατάδειξης που χρησιμοποιείται στους Η/Υ.
* Στην εφημερίδα ''Το Ποντίκι''
* Δικέφαλος μυς στην κοινή αργκό γλώσσα, μεταφορικά για το  του βραχίονα: *«κάνε ποντίκι»*.
* Σε βρώσιμο τμήμα του μόσχου: "Θέλω κιμά από ποντίκι".
KLM Cityhopper

Η **KLM Cityhopper** είναι θυγατρική της ολλανδικής KLM και η βάση της είναι το Διεθνές Αεροδρόμιο Σχιπχόλ, στο Άμστερνταμ. Τα γραφεία της εταιρίας βρίσκονται στο Διεθνές Αεροδρόμιο Σχιπχόλ. Πραγματοποιεί πτήσεις μικρών αποστάσεων στην Ευρώπη για λογαριασμό της μητρικής εταιρίας, KLM. Κάθε χρόνο σχεδιάζει πτήσεις σε περίπου 44 προορισμούς ωστόσο μπορεί να αναλάβει και πτήσεις της KLM αρκετές φορές τον χρόνο.

## Δρομολόγια και Δραστηριότητες
Πολλά ευρωπαϊκά δρομολόγια εκτελούνται τόσο από την KLM όσο και από την KLM Cityhopper (εξαρτάται από τις μέρες της εβδομάδας και από τους μήνες του χρόνου). Για παράδειγμα, η πτήση KL1273 Άμστερνταμ - Κυανή Ακτή στη Νίκαια, Γαλλία, εκτελείται από την KLM τους θερινούς μήνες και από την KLM Cityhopper τον υπόλοιπο χρόνο. Άλλες πτήσεις, εκτελούνται αποκλειστικά από την KLM Cityhopper.

## Στόλος
Ο στόλος της KLM Cityhopper περιλαμβάνει τα εξής αεροσκάφη: (Νοέμβριος 2024) 




## Παραπομπές


## Εξωτερικοί σύνδεσμοι
* KLM Cityhopper (στα αγγλικά)
* KLM Royal Dutch Airlines

Κατηγορία:Επιχειρήσεις της Ολλανδίας
Κατηγορία:Ολλανδικές αεροπορικές εταιρίες
Ευστάθεια ατμόσφαιρας

Στη Μετεωρολογία με τον όρο **ευστάθεια ατμόσφαιρας** νοούνται οι συνθήκες εκείνες κατά τις οποίες δεν παρατηρούνται φαινόμενα διέγερσης της κανονικής τιμής τόσο της βαροβαθμίδας, όσο και της θερμοβαθμίδας, δηλαδή δεν παρατηρούνται μεταφορές αερίων μαζών.

Επίσης ευσταθής λέγεται ο αέρας (ατμόσφαιρα) όταν η τιμή της **κατακόρυφου θερμοβαθμίδας** του (Κ.Θ.) είναι μικρότερη των 0,64°C / 100 m, γιατί η αναλογία αυτή αποκλείει τη δημιουργία ανοδικών ρευμάτων, δηλαδή «κατακόρυφου μεταφοράς».

Ακόμη συνθήκη εξαιρετικής ευστάθειας αποτελεί η παρά την επιφάνεια της Γης *αναστροφή θερμοκρασίας* ή θερμοκρασιακή αναστροφή, κατά την οποία ο ψυχρότερος αέρας, (κατά συνέπεια και ο βαρύτερος) βρίσκεται παρά την επιφάνεια και ο θερμότερος υπεράνω αυτού. Τούτο βεβαίως με την προϋπόθεση ότι δεν υπάρχουν αίτια που να επιφέρουν κατακόρυφη ανάμιξη του ψυχρού και θερμού αέρα.

## Δείτε επίσης
* Ισορροπία ατμόσφαιρας
* Ατμοσφαιρική πίεση
* Θερμοκρασία ατμόσφαιρας

## Πηγές
* "American Practical Navigator" H.O. No 9, U.S.Navy Hydrographic Office 1958
* "Admiralty Manual of Navigation" Volume II, - Her Magesty's Stationery Office, London 1960
* "Meteorology for Mariners Met O. 593, - Her Magesty's Stationery Office, London 1967
* "Ναυτική Μετεωρολογία" Χ. Περογιαννάκη, ταξίαρχου Π.Α. τ. Γενικού Διευθυντπου ΕΜΥ, - Ίδρυμα Ευγενίδου 1974, Αθήνα.

Κατηγορία:Μετεωρολογία
Σίμων Μάγερ

Ο **Σίμων Μάγερ** (*Simon Mayr*, 20 Ιανουαρίου 1573 - 5 Ιανουαρίου 1625), γνωστός και ως **Σίμων Μάριος**, ήταν Γερμανός αστρονόμος. Γεννήθηκε στο Γκούντσενχαουζεν, κοντά στη Νυρεμβέργη, αλλά πέρασε το μεγαλύτερο μέρος της ζωής του στην πόλη του Άνσμπαχ.
 
Δημοσίευσε το 1614 σύγγραμμα με τον τίτλο «Mundus iovialis anno 1619 detectus...» ή *De Mundo Joviali*, στο οποίο αναφέρει τους 4 μεγάλους δορυφόρους του πλανήτη Δία. Πολλοί είναι εκείνοι που αποδίδουν σ΄ αυτόν την ανακάλυψή τους, αλλά ο Γαλιλαίος τους ανακάλυψε αυτός πρώτος το 1610 αποδίδοντας στον Μάγερ την ανακάλυψη του δεύτερου δορυφόρου. Ωστόσο, ο Μάγερ είναι αυτός που τους έδωσε τα ονόματα με τα οποία τους γνωρίζουμε σήμερα.

Πάντως ο Μάγερ υπήρξε ο πρώτος που περιέγραψε τον Μέγα Γαλαξία της Ανδρομέδας με τη βοήθεια τηλεσκοπίου. Συγκεκριμένα, στο παραπάνω έργο του σημειώνει ότι τον παρατήρησε στις 15 Δεκεμβρίου 1612 και ότι έμοιαζε με *«τη φλόγα ενός κεριού όπως φαίνεται τη νύκτα μέσα από κέρας»* (εκείνη την εποχή φύλακες για τη νύκτα περιπολούσαν τις μικρές πόλεις της Ευρώπης εφοδιασμένοι με φανούς, τις φλόγες των κεριών των οποίων προστάτευαν παράθυρα καλυμμένα με λεπτότατη επίστρωση κέρατος). Η περιγραφή αυτή δίνει μια καλή ιδέα σχετικά με την εμφάνιση του Γαλαξία της Ανδρομέδας όταν παρατηρείται με μικρό τηλεσκόπιο, αν και άλλοι αστρονόμοι του 17ου αιώνα τον περιέγραψαν διαφορετικά.

Ο Σίμων Μάγιερ είχε σπουδάσει Αστρονομία κοντά στον μεγάλο Δανό αστρονόμο Τύχωνα με δαπάνες του Γεωργίου Φρειδερίκου, Κόμητα του Άνσμπαχ.

## Παραπομπές


## Εξωτερικοί σύνδεσμοι
* Marios-Portal Μαθηματικός – Ιατρός – Αστρονόμος

Κατηγορία:Γερμανοί αστρονόμοι
Ρούφους Ουίλμοτ Γκρίζγουολντ

Ο **Ρούφους Ουίλμοτ Γκρίζγουολντ** (15 Φεβρουαρίου 1815 - 12 Αυγούστου 1857) ήταν Αμερικανός εκδότης και κριτικός, γνωστός περισσότερο για την αντιπαλότητά του με τον συγγραφέα Έντγκαρ Άλλαν Πόε.

Γεννήθηκε στην πόλη Μπένσον του Βερμόντ και υπήρξε Βαπτιστής κληρικός, πριν ξεκινήσει να εργάζεται ως δημοσιογράφος σε εφημερίδες της Νέας Υόρκης. Από το 1841 μέχρι το 1843, εργάστηκε ως εκδότης του περιοδικού *Graham's Magazine* στη Φιλαδέλφεια, προσελκύοντας αρκετούς σημαντικούς Αμερικανούς συγγραφείς. Την περίοδο 1850 - 1852, ήταν εκδότης του *International Magazine* της Νέας Υόρκης, το οποίο συγχωνεύτηκε το 1852 με το περιοδικό *Harper's Magazine*. Πέθανε το 1857 από φυματίωση, στην πόλη της Νέας Υόρκης.

Μεγάλο μέρος του έργου του περιλαμβάνει την επιμέλεια και έκδοση ανθολογιών, διανθισμένες με σύντομες κριτικές και βιογραφίες. Σημαντικότερες ίσως ανθολογίες του Γκρίζγουολντ υπήρξαν οι συλλογές *Poets and Poetry of America* (1842), *Prose Writers of America* (1846), *Female Poets of America* (1848) και *Sacred Poets of England and America* (1849).

Ο Γκρίζγουολντ είναι ιδιαίτερα γνωστός για την σχέση του με τον Έντγκαρ Άλλαν Πόε. Ο τελευταίος έγραψε μία αρνητική κριτική για την ανθολογία *Poets and Poetry of America*, ενώ ο Γκρίζγουολντ συμπεριέλαβε τον Πόε στην ανθολογία *Prose Writers of America*, σχολιάζοντας όμως με αρνητικό τρόπο τα έργα του. Μεταξύ τους αναπτύχθηκε από την αρχή της γνωριμίας τους, μία έντονη αντιπαλότητα. Μετά το θάνατο του Πόε, ο Γκρίζγουολντ δημοσίευσε μία ειρωνική νεκρολογία στην *New York Tribune*, υπογράφοντάς την με το ψευδώνυμο *Λούντβιχ* (Ludwig),ενώ ανέλαβε και τις μεταγενέστερες εκδόσεις έργων του, αν και δεν πιστοποιείται από επίσημα στοιχεία πως κάτι τέτοιο ήταν επιθυμία του ίδιου του Πόε. Σε μία συλλογή έργων του Πόε, ο Γκρίζγουολντ περιέλαβε επίσης μία βιογραφία (*Memoir*) του συγγραφέα τους, η οποία περιείχε σημαντικές ανακρίβειες για την προσωπικότητα του Πόε.

## Παραπομπές


## Εξωτερικοί σύνδεσμοι

*''The Columbia Encyclopedia'': Griswold, Rufus Wilmot
*Πληροφορίες για την σχέση του με τον Ε. Α. Πόε 
*Η νεκρολογία του Γκρίζγουολντ για τον Πόε, από το Wikisource 

Κατηγορία:Αμερικανοί κριτικοί της λογοτεχνίας
Ιρλανδία (αποσαφήνιση)

Η λέξη **Ιρλανδία** είναι δυνατόν να αναφέρεται:

* **[[Ιρλανδία]]**, η νήσος της βορειοδυτικής Ευρώπης 
* **[[Δημοκρατία της Ιρλανδίας]]**, το κράτος που κατέχει το μεγαλύτερο τμήμα της νήσου.
* Βόρεια Ιρλανδία – τμήμα του Ηνωμένου Βασιλείου - κατέχει την υπόλοιπη νήσο.

Πρότερες πολιτικές οντότητες που χρησιμοποιούν το όνομα Ιρλανδία ή διαφοροποιήσεις του:
* Ελεύθερο Ιρλανδικό Κράτος
* Νότια Ιρλανδία
* Ιρλανδική Δημοκρατία (χρησιμοποιείται ενίοτε για να περιγράψει τη σημερινή Δημοκρατία της Ιρλανδίας)
* Ηνωμένο Βασίλειο της Μεγάλης Βρετανίας και της Ιρλανδίας
* Βασίλειο της Ιρλανδίας 

----

Άλλά τοπωνύμια που περιλαμβάνουν τη λέξη Ιρλανδία:
* Ιρλανδία, Μπεντφορντσάιρ, Αγγλία
* Νήσος Ιρλανδία, στις Βερμούδες
* Ιρλανδία, Δυτική Βιρτζίνια, ΗΠΑ
* Νέα Ιρλανδία, νησιωτική επαρχία της Νέας Γουινέας
Γουλιέλμος Μάγερ

Ο **Γουλιέλμος Μάγερ** (, 1853-1910) ήταν Γερμανός αστρονόμος.

Γεννήθηκε στο Μπράουνσβαϊγκ. Εγκαταστάθηκε στο Βερολίνο το 1888 όπου και διορίσθηκε διευθυντής της εταιρείας εκλαϊκεύσεων των φυσικών επιστημών «Ουρανία» της οποίας και ίδρυσε το περιοδικό «Ουρανός και Γη» το 1889. Πριν εγκατασταθεί στο Βερολίνο εργάσθηκε σε πολλές πόλεις της Ευρώπης όπως στη Ζυρίχη, στη Γενεύη, στη Βιέννη κ.ά.

Τα έργα του έχουν εκλαϊκευτικό χαρακτήρα. Σπουδαίο δε μεταξύ αυτών είναι η «Λαϊκή αστρονομία» (1903), που ίσως να αποτέλεσε οδηγό σε παρόμοια συγγραφή από τον Έλληνα αστρονόμο Ν. Χασάπη.

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Τομπίας Μάγερ

Ο **Τομπίας Μάγερ** (*Tobias Mayer*, 17 Φεβρουαρίου 1723 - 20 Φεβρουαρίου 1762) ήταν Γερμανός αστρονόμος.

Κατέστη διάσημος αστρονόμος από τις σεληνογραφικές του μελέτες και τους περίφημους χάρτες της Σελήνης. Γεννήθηκε στην πόλη Μάρμπαχ αμ Νέκαρ της Βιττεμβέργης στη Γερμανία. Υπήρξε αυτοδίδακτος μαθηματικός. Ασχολήθηκε ιδιαίτερα με τη χαρτογραφία στο ινστιτούτο - εταιρεία χαρτογραφίας του Γ. Χόμαν στη Νυρεμβέργη. Κατά την παραμονή του εκεί εισήγαγε πολλές βελτιώσεις χαρτογράφησης, γεγονός που τον ανέδειξε ιδιαίτερα ώστε το 1751 να καταλάβει θέση στο Πανεπιστήμιο του Γκέτινγκεν. Τρία χρόνια αργότερα ανέλαβε επιστάτης του αστεροσκοπείου του Πανεπιστημίου, θέση που διατήρησε μέχρι τον θάνατό του.

Εκείνο που τον έκανε ειδικά να ξεχωρίσει, περισσότερο από μισό αιώνα, ήταν η απασχόλησή του με την περιοδική ταλάντωση της Σελήνης, γνωστή ως λίκνιση (libration), επί της οποίας και εξέδωσε ιδιαίτερο σύγγραμμα το 1750. Αυτού ακολούθησαν άλλα, όπως το σύγγραμμα του το 1755 που αφορούσε  την κίνηση και τις φάσεις της Σελήνης και τις κινήσεις του Ηλίου εκδίδοντας σχετικούς πίνακες.

Εκτός όμως από τα παραπάνω έργα, ο Τομπίας Μάγερ άφησε ένα πλούσιο αρχείο συγγραμμάτων εκ των οποίων τα περισσότερα  δημοσιεύτηκαν μετά το θάνατό του. Ιδιαίτερα σημαντικές υπήρξαν οι σεληνιακές χαρτογραφήσεις που είχε ξεκινήσει με αρκετή ακρίβεια και οι οποίες και τον κατατάσσουν μεταξύ των πρώτων σεληνογράφων του σύγχρονου κόσμου.

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 18ου αιώνα
Κικέρων ο Νεότερος

Ο **Κικέρων Μάρκος Τύλλιος** ή *Κικέρων ο Νεότερος* (λατ. *Cicero Minor*) ήταν γιος του μεγάλου Ρωμαίου ρήτορα Μάρκου Τύλλιου Κικέρωνα. Γεννήθηκε το 65 π.Χ. Στη μάχη στα Φάρσαλα ήταν διοικητής σώματος ιππικού ενώ στη μάχη στους Φιλίππους ήταν ύπαρχος του Βρούτου. Τον προέγραψαν μετά τη μάχη στους Φιλίππους, αλλά σώθηκε καταφεύγοντας στη Σικελία, στον Σέξτο Πομπήιο. Αργότερα ο Οκτάβιος τον συγχώρησε. Το 30 π.Χ. έγινε αναπληρωτής ύπατος και κατόπιν ανθύπατος της Ασίας. Τον αποκαλούσαν ειρωνικά bicongus επειδή έπινε δύο χόες κρασί.

## Παραπομπές


Κικέρων γιος
Κικέρων γιος
Κατηγορία:Ρωμαίοι ύπατοι του 1ου αιώνα π.Χ.
Ιταλοδυτικές γλώσσες

Οι **Ιταλοδυτικές γλώσσες** είναι η μεγαλύτερη υποομάδα των των ρομανικών γλωσσών. Αποτελείται από 38 γλώσσες σε δύο υποομάδες: τις Ιταλοδαλματικές γλώσσες και τις Δυτικές ρομανικές γλώσσες.

* Οι **Ιταλοδαλματικές γλώσσες** περιλαμβάνουν την Ιταλική, τη Σικελική, τη Ναπολιτανική και την εξαφανισμένη Δαλματική.

* Οι **Δυτικές ρομανικές γλώσσες** περιλαμβάνουν 32 γλώσσες που διακρίνονται σε δύο περαιτέρω υποομάδες: τις Γαλατοϊβηρικές γλώσσες και της Πυρηναιομοζαραβικές γλώσσες.
** Οι **Γαλατοϊβηρικές ** περιλαμβάνουν την Ισπανική, την Πορτογαλική, τη Λαντίνο (ισπανοεβραϊκή), την Καταλανική, τις γλώσσες Όιλ (συμπεριλαμβανομένης της Γαλλικής) και αρκετές άλλες γλώσσες της Γαλλίας, συμπεριλαμβανομένης της Γαλλοπροβηγκιανής, και μερικές γλώσσες της Ιταλίας συμπεριλαμβανομένης της Βενετικής
** Οι **Πυρηναιομοζαραβικές ** αποτελούνται από δύο γλώσσες σε δύο ξεχωριστούς κλάδους: την Αραγωνεζική και τη Μοζαραβική.

*
Virgin Express

Η Virgin Express είναι μια εταιρεία χαμηλού κόστους, δημιουργημένη εντός του Ομίλου Virgin, του Σερ Ρίτσαρντ Μπράνσον. Η εταιρεία εκτελεί δρομολόγια κυρίως προς τη Νότια Ευρώπη, από τη βάση της στο αεροδρόμιο των Βρυξελλών. Οι πωλήσεις εισιτηρίων γίνονται κυρίως μέσω του διαδικτύου, αλλά σε αντίθεση με άλλες εταιρείες χαμηλού κόστους δεν προσφέρει ανταποκρίσεις πτήσεων.

## Εξαγορά από την SNBA
Το 2005 η εταιρεία εξαγοράσθηκε από την SN Brussels Airlines, την εταιρεία που διαδέχθηκε την χρεοκοπημένη Sabena. Η εταιρεία έχει διατηρήσει το πτητικό κομμάτι της VE. Όμως, οι δύο εταιρείες συγχωνεύονται, με αποτέλεσμα τη δημιουργία μιας νέας εταιρείας, η οποία φημολογείται πως θα αποκτήσει το όνομα της πτωχευμένης Sabena.

## Ο Στόλος της VE

Η VE διαθέτει στόλο δέκα αεροσκαφών, που περιλαμβάνει τους παρακάτω τύπους (Αύγουστος 2005):

* 5 Boeing 737-300
* 5 Boeing 737-400

## Κωδικοί της VE
* Κωδικός ΙΑΤΑ: **TV**
* Κωδικός ICAO: **VEX**
* Callsign: Virgin Express

## Εξωτερικοί σύνδεσμοι

* Virgin Express
* SN Brussels Airlines

Κατηγορία:Βελγικές αεροπορικές εταιρείες
Νότιες ρομανικές γλώσσες

Οι **Νότιες ρομανικές γλώσσες** σύμφωνα με τον οργανισμό *[[Ethnologue]]*, είναι κλάδος των ρομανικών γλωσσών. Περιλαμβάνουν τη Σαρδηνιακή και την Κορσικανική.

Σύμφωνα με την ταξινόμηση των γλωσσολόγων Leonard (1980) και Agard (1984), η οικογένεια των Νότιων Ρωμανικών γλωσσών περιλαμβάνει τη σαρδηνική, την κορσικανική και τις νότιες λουκανικές διαλέκτους.

Η θεωρία αυτή δεν είναι ευρέως αποδεκτή. Η πλειονότητα των γλωσσολόγων ταξινομεί την κορσικανική, μαζί με τις ποικιλίες Γκαλουρέζε και Σασσαρέζε, στην ομάδα των ιταλο-δαλματικών γλωσσών και τη θεωρεί στενά συγγενική με την τοσκάνικη ή με τις κεντρονότιες ιταλικές διαλέκτους, λόγω του σημαντικού βαθμού τοσκανοποίησης του νησιού κατά τον Μεσαίωνα. Ως αποτέλεσμα, η σαρδηνική θεωρείται ο μόνος εναπομείνας εκπρόσωπος του κλάδου, μετά την εξαφάνιση των αφρικανικών ρωμανικών διαλέκτων.

Ορισμένοι μελετητές, ωστόσο, υποστηρίζουν ότι και οι νότιες λουκανικές διάλεκτοι μπορούν να ενταχθούν στον ίδιο κλάδο, καθώς παρουσιάζουν σημαντικά κοινά χαρακτηριστικά με τη σαρδηνική.

## Παραπομπές


Κατηγορία:Ρομανικές γλώσσες
Ανατολικές ρομανικές γλώσσες

frame|
Οι **Ανατολικές ρομανικές γλώσσες**, γνωστές επίσης και ως **[[Βλάχικη γλώσσα|βλάχικες]] γλώσσες**, είναι κλάδος των ρομανικών γλωσσών που αναπτύχθηκε στη Νοτιοανατολική Ευρώπη από την τοπική ανατολική ποικιλία της Λαϊκής Λατινικής.

Θεωρείται γενικά ότι κάπου ανάμεσα στο 800 και το 1200 η λαϊκή λατινική που μιλιόταν στις βαλκανικές επαρχίες της Ρωμαϊκής Αυτοκρατορίας, που συνήθως αποκαλείται Πρωτορουμανική από τους μελετητές, διασπάστηκε σε τέσσερις ξεχωριστές γλώσσες: τη Δακορουμανική γλώσσα (η σημερινή Ρουμανική), τη Αρουμανική (ή Βλάχικη), τη Μεγλενορουμανική και την Ιστρορουμανική. Επιπλέον, στη Σοβιετική Ένωση υιοθετήθηκε επίσημα η Μολδαβική γλώσσα για να διακρίνονται το ρουμανικό και το μολδαβικό έθνος.

Οι γλώσσες που αποτελούν αυτήν την ομάδα έχουν κάποια χαρακτηριστικά που τις διαφοροποιούν από τις άλλες ρομανικές γλώσσες, με αξιοσημείωτα τα γραμματικά χαρακτηριστικά που μοιράζονται οι γλώσσες που ανήκουν στο βαλκανικό γλωσσικό δεσμό όπως επίσης και κάποιες σημασιολογικές ιδιαιτερότητες όπως οι λέξεις *lume* ("κόσμος") που παράγεται από τη λατινική *lumen* ("φως"), *inimă* ("καρδιά") που παράγεται από τη λατινική *anima* ("ψυχή"), κλπ.

Περιλαμβάνουν επίσης παλαιοβαλκανικό υπόστρωμα μερικών εκατοντάδων λέξεων που το μοιράζονται με την Αλβανική (που θεωρείται δακικής προέλευσης) και 70 πρώιμα σλαβικά δάνεια, αλλά τα δάνεια από την ουγγρική γλώσσα εντοπίζονται μόνο στη Ρουμάνικη και την Ιστρορουμάνικη.
Μάγερ

Το επίθετο **Μάγερ** (Mayer) έφεραν τα ακόλουθα σημαντικά πρόσωπα κατ΄ αλφαβητική σειρά:

# ο Βίκτορας Μάγερ, Γερμανός χημικός (1848-1897),
# ο Γουλιέλμος Μάγερ, Γερμανός αστρονόμος (1852-1910),
# ο Γουσταύος Μάγερ, Γερμανός γλωσσολόγος (1850-1900),
# ο Εδουάρδος Μάγερ, Γερμανός ιστορικός (1855-1930),
# ο Έρμαν Ιούλιος Μάγερ, Γερμανός εκδότης (1826-1909)
# ο Ερρίκος Μάγερ, Γερμανός ζωγράφος και αρχαιολόγος (1760-1832),
# ο Μάγερ (ο φιλόσοφος), Γερμανός φιλόσοφος (1867- ; )
# ο Θεόδωρος Ερρίκος Μάγερ, Αυστριακός μυθιστοριογράφος (1884-; ),
# ο Ιούλιος Ροβέρτος Μάγερ, Γερμανός φυσικός και ιατρός (1814-1887),
# ο Ιωάννης Γεώργιος Μάγερ, Γερμανός ζωγράφος (1813-1886),
# ο Ιωάννης Ιάκωβος Μάγερ, Ελβετός φιλέλληνας (1798-1826),
# ο Ιωσήφ Μάγερ, Γερμανός εκδότης και βιομήχανος (1796-1856),
# ο Κονράντος Φερδινάνδος Μάγερ,  Γερμανοελβετός ποιητής  και συγγραφέας (1825-1898),
# ο Λέων Μάγερ, Γερμανός γλωσσολόγος (1830-1910)
# ο Λόθαρ Μάγερ, Γερμανός χημικός (1830-1895),
# ο Όθων Μάγερ, Γερμανός νομοδιδάσκαλος (1846-1924),
# ο Ριχάρδος Μαυρίκιος Μάγερ, Γερμανός συγγραφέας και φιλόλογος (1860-1914),
# ο Σίμων Μάγερ ή Μάγερ Μάριους, Γερμανός αστρονόμος (1570-1624),
# ο Τομπίας Μάγερ, Γερμανός διάσημος αστρονόμος (1723-1762),
# ο Φίλιππος Μάγερ, Γερμανός θεολόγος (1854-1927) και
# ο Χανς Μάγερ, Γερμανός εξερευνητής και πολιτικός (1838-1929).

Επίσης με πρώτο συνθετικό του επιθέτου τους το όνομα **Μάγερ** φέρονται οι: 
# Μάγερμπερ Ιάκωβος, Γερμανός συνθέτης όπερας (1791-1864),
# Μάγερσον Αιμίλιος, Γάλλος φιλόσοφος (1859- ;),
# Μάγερχολτ Βσέβολοντ, Ρώσος σκηνοθέτης (1873- ;) και ο
# Μάγερχοφ Όθων, Γερμανός ιατρός, νομπελίστας (1884- ;)

Κατηγορία:Επώνυμα
Καλλιστώ

Με το όνομα **Καλλιστώ** αναφέρονται:

* η Καλλιστώ (μυθολογία), η νύμφη στην ελληνική μυθολογία και
* η Καλλιστώ (δορυφόρος), δορυφόρος του πλανήτη Δία.
* 204 Καλλιστώ αστεροειδής της Κύριας Ζώνης Αστεροειδών.

Κατηγορία:Αποσαφηνίσεις ονομάτων
Γραίες

Οι **Γραίες** ή **Γερόντισσες,** ακριβέστερα λέγονται οι **Γραίες του Φόρκυος** ή **του Φόρκου** ή **Φορκίδες** ήταν μυθικά όντα της ελληνικής μυθολογίας, παιδιά του θαλάσσιου γέροντα Φόρκυ και της Κητούς. Αναφέρονται επίσης ως Φορκυάδες, χαρακτηρισμός που τον μοιράζονται με τις αδερφές τους τις Γοργόνες και συγχρόνως τις διακρίνει από τις Μοίρες που ήταν επίσης γριές θεές. 

## Ησίοδος
Ο Ησίοδος, στη *[[Θεογονία]]*, αναφέρει μόνο δύο Γραίες. Στην περιγραφή τους, φορούσαν πέπλους. "Εύπεπλος" η Πεμφρηδώ με τον ωραίο πέπλο και "κροκόπεπλος" η Ενυώ με τον κίτρινο. Το "Ενυώ" παραπέμπει σε πολεμικό όνομα και θα ταίριαζε σε θεά των μαχών, ενώ Πεμφρηδώ σημαίνει "αγριομέλισσα". Θεωρούνται μάντισσες θεές, όπως και οι Μοίρες, ενώ στον ομηρικό ύμνο στον Ερμή εμφανίζονται σαν μέλισσες. Λέγεται επίσης πιο πέρα στον Ησίοδο πως ήταν παρθένες και έμοιαζαν με κύκνους. 

## Άλλες διηγήσεις
Σύμφωνα με άλλες διηγήσεις ως τρίτη γραία αναφέρεται η Δεινώ η "φοβερή" ή Περσώ ή Περσίδα. Γριές από γεννησιμιού τους. Ο Φόρκυς και η Κητώ ήταν αδέλφια, παιδιά του Πόντου και της Γαίας. Είχαν ένα μάτι και ένα δόντι το οποίο μοιράζονταν αναμεταξύ τους. Κάποιοι έλεγαν πως ήταν πανέμορφες και είχαν λαιμό κύκνου. 

## Περσέας
Κάποτε, ήρθε στην σπηλιά τους ο Περσέας, θέλοντας να μάθει πού είναι η Γοργόνα Μέδουσα, αδερφή των Γραιών. Ξέροντας πως οι δαιμόνισσες θα αρνιόντουσαν να του αποκαλύψουν το λημέρι της αδελφής τους, άρπαξε το μάτι τους την ώρα που η μία Γραία το έδινε στην άλλη και έτσι δεν μπορούσαν να βλέουν πια. Τους είπε πως δεν θα τους τα επέστρεφε, αν δεν του έλεγαν πού ήταν η Γοργόνα Μέδουσα. Αυτές του είπαν να πάει στις Νύμφες του Βορρά για να του πουν. Ο Περσέας τότε φοβούμενος ότι δεν θα τον αφήσουν να φύγει, πέταξε το μάτι τους στην λίμνη Τριτωνίδα, για να μην μπορέσουν να ειδοποιήσουν τις Νύμφες. Μετά από αυτό οι Γραίες δεν μπόρεσαν να ειδοποιήσουν τις Νύμφες οπότε ο Περσέας πήγε και τις βρήκε.

## Κατοικία
Εκεί που κατοικούσαν οι Γραίες δεν έφτανε ούτε το φως του Ήλιου ούτε του φεγγαριού. Το μέρος αυτό ήταν ένα σπήλαιο στην είσοδο της χώρας των Γοργόνων, πέρα από τον Ωκεανό και λεγόταν "Κισθήνη" (η χώρα με τα τριαντάφυλλα των βράχων).

## Παραπομπές


Κατηγορία:Όντα της ελληνικής μυθολογίας
Μάζαρις

Ο **Μάζαρις** υπήρξε Έλληνας βυζαντινός συγγραφέας. Είναι μόνο γνωστός ως συντάκτης ενός σατιρικού κειμένου, *Ἐπιδημία Μάζαρι ἐν ᾌδου* (*Ταξίδι του Μάζαρι στον Άδη*). Η ταυτότητά του και το όνομά του είναι άγνωστες. Έχουν αναπτυχθεί δύο διαφορετικές υποθέσεις, καθώς είναι δύο οι γνωστές ιστορικές προσωπικότητες με το ίδιο όνομα, ένας **Μανουήλ Μάζαρις**, που ήταν υμνογράφος και πρωτονοτάριος της Θεσσαλονίκης, και ένας **Μάξιμος Μάζαρις**, που ήταν μοναχός και ο συντάκτης ενός κειμένου γραμματικών νόμων. Σύμφωνα με μια άλλη υπόθεση αυτά τα δύο ονόματα αντιπροσωπεύουν στην πραγματικότητα τον ίδιο τον Μάζαρι. Επειδή υπάρχουν διάφορες υποθέσεις για την ταυτότητα του Μάζαρι, ο συντάκτης του ταξιδιού αναφέρεται συνήθως απλώς με το επώνυμό του.

Το *Ταξίδι του Μάζαρι στον Άδη* θεωρείται ότι έχει γραφτεί μεταξύ Ιανουαρίου 1414 και Οκτωβρίου 1415 μ.χ. Περιλαμβάνει στοιχεία κοινωνικής σάτιρας που έχουν στόχο τη βυζαντινή κυβερνώσα ελίτ, αλλά και κάποιες πληροφορίες για τις κατώτερες τάξεις στην Πελοπόννησο, συμπεριλαμβανομένων μερικών παρατηρήσεων για τις διάφορες εθνικές ομάδες που συναποτελούσαν τον πληθυσμό της. Σε μια φανταστική επιστολή, ο Μάζαρις απαριθμεί τους «Λακεδαίμονες», τους «Ιταλούς», τους «Πελοποννήσιους», τους «Σθλαβίνους», τους «Ιλλυριούς», τους «Αιγυπτίους» και τους «Ιουδαίους» ως κατοίκους της περιοχής του Μυστρά. Κάθε μια από αυτές τις ομάδες περιγράφεται με τα (συνήθως αρνητικά) εθνικά χαρακτηριστικά της. Από αυτές τις ομάδες, οι «Λακεδαίμονες» μπορούν εύκολα να προσδιοριστούν ως Τσάκωνες, οι «Ιταλοί» ως μέλη των διάφορων δυτικών αποικιακών ομάδων (ιδιαίτερα τους Ενετούς και τους Γενουάτες), οι «Πελοποννήσιoι» ως Έλληνες, οι «Ιλλύριοι» ως «Αλβανοί», και οι «Αιγύπτιοι» ως Ρομ (τσιγγάνοι).

## Υποσημειώσεις


## Βιβλιογραφία
* Mazaris: Mazaris' Journey to Hades: or, Interviews with dead men about certain officials of the imperial court. Greek text with translation, notes, introduction and index. (Seminar Classics 609). Buffalo NY: Dept. of Classics, State University of New York at Buffalo, 1975.
* R. Romano (ed.): La satira bizantina dei secoli XI-XV. Turino: Unione Tipografica, 1999
* E. Trapp: Prosopographisches Lexikon der Palaiologenzeit. Vienna, 1985.

## Δικτυακοί τόποι
* Byzantine Sources in Translation 

Κατηγορία:Βυζαντινοί συγγραφείς
Κατηγορία:Έλληνες λόγιοι του 15ου αιώνα
Κατηγορία:Βυζαντινοί του 15ου αιώνα
Αστακομακαρονάδα

thumb|Αστακομακαρονάδα
Η **αστακομακαρονάδα** είναι φαγητό με κύρια συστατικά τα μακαρόνια και τον αστακό.

Στην αστακομακαρονάδα ο αστακός δεν χρησιμοποιείται στη σάλτσα των μακαρονιών: η αστακομακαρονάδα δεν είναι σπαγγέτι με σάλτσα αστακού. Αντίθετα, ο αστακός βράζεται χωριστά από τη σάλτσα και συνοδεύεται απλά από σπαγγέτι με σάλτσα ντομάτα. Είναι ωστόσο δυνατόν να χρησιμοποιηθεί το νερό από τον βρασμό του αστακού στον βρασμό των μακαρονιών.

Κατηγορία:Ελληνική κουζίνα
Κατηγορία:Τρόφιμα με βάση ζυμαρικά
Spanair

Η **Spanair**, ήταν μια αεροπορική εταιρεία που έδρευε στη Μαγιόρκα, Ισπανία. Η εταιρεία διέθετε δίκτυο προορισμών τόσο εντός της Ισπανίας, αλλά και γενικά στην Ευρώπη και στη Δυτική Αφρική. Η εταιρεία επίσης εκτελούσε ναυλωμένες πτήσεις για λογαριασμό ταξιδιωτικών οργανισμών. Η κύρια βάση της ήταν το Αεροδρόμιο Son Sant Juan, ενώ διέθετε επιμέρους βάσεις στο Διεθνές Αεροδρόμιο Μπαράχας της Μαδρίτης, και στο αεροδρόμιο Ελ Πρατ. Η εταιρία έπαυσε τη λειτουργία της στις 02:00 CET της 28ης Ιανουαρίου 2012.

## Ιστορία της JK

Η Spanair ιδρύθηκε τον Δεκέμβριο του 1986 και ξεκίνησε τις δραστηριότητές της τον Μάρτιο 1988. Η ίδρυσή της αποτέλεσε τον καρπό της συνεργασίας μεταξύ SAS και της Viajes Marsans και ξεκίνησε εκτελώντας ναυλωμένες πτήσεις. Πτήσεις μακρών αποστάσεων ξεκίνησαν το 1991, προς Ηνωμένες Πολιτείες Αμερικής, Μεξικό και Δομινικανή Δημοκρατία, ενώ οι πτήσεις εσωτερικού ξεκίνησαν το 1994. Η εταιρεία χρησιμοποιούσε αεροσκάφη τύπου Boeing 767-300 προς Ουάσινγκτον, Μπουένος Άιρες στα τέλη της δεκαετίας του 1990, ενώ εντάχθηκε στην αεροπορική συμμαχία Star Alliance το 2003. Κύριοι μέτοχοι είναι ο Όμιλος SAS (94.9%) και ο Όμιλος Marsans (5.1%). Απασχολεί 2535 άτομα προσωπικό.

## Ο Στόλος της JK

Ο στόλος της Spanair αποτελείται από τα παρακάτω αεροσκάφη (Ιανουάριος 2006):

* 16 Airbus A320-200
* 5 Airbus A321-200
* 3 McDonnell Douglas MD-81
* 2 Fokker 100 (ενοικιασμένα)
* 10 McDonnell Douglas MD-82
* 28 McDonnell Douglas MD-83

Τον Μάρτιο του 2006, η μέση ηλικία των αεροσκαφών της Spanair είναι τα 12 χρόνια.

## Κωδικοί της JK

* Κωδικός ΙΑΤΑ: **JK**
* Κωδικός ICAO: **JKK**
* Callsign: Spanair

## Παραπομπές


## Εξωτερικοί Σύνδεσμοι

* Spanair (στα αγγλικά)
* SAS (στα αγγλικά)
* Οι στολές των αεροσυνοδών της Spanair
* Αερομεταφορές στην Ευρώπη: Παρόν & Μέλλον

Κατηγορία:Ισπανικές αεροπορικές εταιρείες
Κατηγορία:Star Alliance
Καλάις

Στην Ελληνική Μυθολογία ο **Καλάις** (ή **Κάλαης**) ήταν γιος του Βορέα και της Ωρείθυιας αδελφός του Ζήτη επίσης πτερωτού όπως ο ίδιος. Αμφότεροι κατά την Αργοναυτική εκστρατεία απελευθέρωσαν τον Φινέα από τις Άρπυιες. Αναφέρονταν ως ωραίοι και ευκίνητοι αέρινοι ήρωες. Τόσο ο Καλάις όμως όσο και ο αδελφός του Ζήτης φονεύθηκαν από τον Ηρακλή στην Τήνο όπου και υπήρχαν οι τάφοι τους μετά επιτάφιων στηλών των οποίων κατά αρχαία παράδοση η μία κινούνταν όταν έπνεε Βορρέας (Βοριάς).

Οι παραπάνω αποτελούσαν ιδεατές ανθρωπόμορφες έννοιες των παρά τον Βορρά πνεόντων ανέμων, αρκετά έντονων στην Τήνο τον Δεκαπενταύγουστο, γνωστοί σήμερα ως "Μελτέμια".

## Παραπομπές

Κατηγορία:Αργοναύτες
Κατηγορία:Ηρακλής
Κατηγορία:Τήνος
Κακκαβιά

*Αυτό το λήμμα αφορά τη συνταγή ψαρόσουπας. Για τη κωμόπολη στα σύνορα Ελλάδας - Αλβανίας δείτε: [[Κακαβιά Αργυροκάστρου]]*

Η **κακκαβιά** είναι είδος ψαρόσουπας. Πρώτοι παρασκευαστές του είδους αυτού φέρονται οι ψαράδες και οι κάτοικοι των παράκτιων περιοχών ανά τον κόσμο. 

Η σούπα αυτή φτιάχνεται με βράσιμο ανακατεμένων μικρών πετρόψαρων, στο ζωμό των οποίων βράζονται, στη συνέχεια, μεγαλύτερα ψάρια με τα ανάλογα πάντα καρυκεύματα γενικά της ψαρόσουπας.

## Εξωτερικοί σύνδεσμοι
* 

Κατηγορία:Ελληνική κουζίνα
Κατηγορία:Ζεστές σούπες
Κατηγορία:Τρόφιμα με βάση θαλασσινά
Κατηγορία:Κουζίνα της αρχαίας Ελλάδας
Κατηγορία:Ελληνικές σούπες
Σπήλαιο Αλιστράτης

Το **σπήλαιο Αλιστράτης** είναι επισκέψιμο σπήλαιο του Νομού Σερρών και απέχει 6 χιλιόμετρα από το ομώνυμη κωμόπολη της Αλιστράτης. Έχει μήκος περίπου 3 χιλιόμετρα, από τα οποία το 1 χιλιόμετρο είναι επισκέψιμο.

Ο πλούσιος διάκοσμός του περιλαμβάνει, εκτός από μεγάλους σταλακτίτες και σταλαγμίτες σε διάφορους χρωματισμούς και τους σπάνιους εκκεντρίτες. Οι *εκκεντρίτες* ή *ελικτίτες* είναι σπάνιοι σχηματισμοί που δημιουργούνται «αψηφώντας» τους νόμους της βαρύτητας και ακολουθώντας ακανόνιστες πορείες. Κύριο χαρακτηριστικό του εν λόγω σπηλαίου - που το κάνει και μοναδικό στον ελληνικό χώρο - είναι η πολύ μεγάλη ποικιλία εκκεντριτών. Χαρακτηρίζεται επίσης, από τους μοναδικούς μικροσκοπικούς οργανισμούς (3 χιλιοστ.) που απαντώνται εντός του, όπως η Alistratia Beroni, ένα μοναδικό είδος ισοπόδου. Το σπήλαιο ανήκει στο δίκτυο σπηλαίων του φαραγγιού του ποταμού Αγγίτη μαζί με άλλα τέσσερα γνωστά σπήλαια, όπως το Σπήλαιο Αγγίτη Δράμας. Είναι προσβάσιμο από τη Δράμα, την Καβάλα και τη Θεσσαλονίκη μέσω Ασπροβάλτας. Έχει αξιοποιηθεί και είναι επισκέψιμο από το 1998. 

Κοντά στην τεχνητή είσοδο του σπηλαίου, βρίσκεται το φαράγγι του ποταμού Αγγίτη.

## Εξωτερικοί σύνδεσμοι
*Επίσημη ιστοσελίδα σπηλαίου Αλιστράτης
*ShowCaves.gr:Σπήλαιο Αλιστράτης 
*Σπήλαιο Αλιστράτης
*Ένα playmobil στο σπήλαιο Αλιστράτης Σερρών
* 
* 

Αλιστρατης
Κατηγορία:Περιφερειακή ενότητα Σερρών